Nr. 683936/27.05.2022

ANUNȚ CONSULTAREA PIEȚEI

2022\_CP\_007

**Ministerul Finanțelor** (MF) inițiază o procedură de consultare a pieței, în conformitate cu prevederile art.139 din Legea nr.98/2016[[1]](#footnote-1) și ale art. 18-19 din Norme[[2]](#footnote-2), în vederea achiziționării de produse și servicii pentru ***implementarea platformei integrate care va furniza digital fluxurile de lucru de bază din cadrul instituției și va asigura accesul on-line la servicii.*** Achiziția este prevăzută în cadrul proiectului „Creșterea capacității administrative a MFP și a instituțiilor subordonate în vederea îmbunătățirii interacțiunii cetățenilor și mediului de afaceri pentru obținerea de servicii electronice extinse prin portalul ANAF”, cod SIPOCA/SMIS: 739/130101”.

În acest context, autoritatea contractantă informează operatorii economici cu privire la următoarele:

# Adresa de internet unde sunt publicate informaţiile cu privire la procesul de consultare a pieței: <https://mfinante.gov.ro/ro/transparenta/achizitii-publice>;

# Date de contact :

Propunerile pot fi transmise prin email folosind următoarele date de contact :

Persoana de contact: Carmen CÎMPEANU - Consilier achiziții publice superior

E-mail: carmen.cimpeanu@mfinante.gov.ro | Telefon: 0213192335

# Descrierea necesităţilor obiective şi constrângerilor de natură tehnică, financiară şi/sau contractuală ce caracterizează nevoia autorităţii contractante în raport cu care se organizează respectiva consultare:

A se vedea în primul rând caietul de sarcini anexat prezentului anunț.

Prin activitățile proiectului se asigură rezolvarea problemelor identificate la nivelul grupului țintă din cadrul MF și al instituțiilor din subordine prin analiza situației existente referitor la problemele de funcționare ale portalului existent ANAF și serviciile publice electronice furnizate prin SPV, în ceea ce privește legislația, procesele, instrumentele de lucru, procedurile și stabilirea măsurilor de simplificare pentru reducerea poverii administrative a cetățenilor extinzându-se gama serviciilor electronice disponibile prin SPV, permițând astfel operaționalizarea modalităților de rezolvare a problemelor MF și a instituțiilor din subordine.

## Obiectivul general la care contribuie furnizarea produselor și prestarea serviciilor

Prin furnizarea produselor și prestarea serviciilor solicitate se urmărește implementarea Portalului ANAF și serviciilor electronice aferente pentru creșterea capacitații administrative a MF și a instituțiilor subordonate în vederea îmbunătățirii interacțiunii cetățenilor și mediului de afaceri cu administrația publică si obținerii de servicii electronice extinse prin portalul ANAF.

Modernizarea portalului ANAF și, în consecință, asigurarea unei înalte disponibilități a serviciilor oferite pe cale electronică generează premisele pentru reducerea în continuare a birocrației și simplificarea procedurilor în ceea ce privește îndeplinirea obligațiilor fiscale și nefiscale ale cetățenilor și mediului de afaceri, prin extinderea gamei de servicii electronice disponibile prin SPV, fiind de natură să eficientizeze activitatea MF și a instituțiilor din subordine și să crească gradul de transparență și eficiență în prestarea serviciilor, contribuind totodată la creșterea gradului de satisfacție a beneficiarilor și la îmbunătățirea imaginii administrației publice.

Prin proiectul ”Creșterea capacității administrative a MFP și a instituțiilor subordonate în vederea îmbunătățirii interacțiunii cetățenilor și mediului de afaceri pentru obținerea de documente din arhiva instituției” - cod SIPOCA/MySMIS 737/130101, se urmărește adoptarea noului cadru procedural și informațional (infrastructura IT) în vederea dezvoltării soluției de arhivare electronică pentru îmbunătățirea interacțiunii cetățenilor și mediului de afaceri.

Portalul ANAF, prin îndeplinirea cerințelor formulate în caietul de sarcini, se va putea interconecta pentru schimbul de informații cu Sistemul Informatic de Arhivare Electronică (SIAEL) ce se va optimiza prin proiectul mai sus menționat.

## Obiectivul specific la care contribuie furnizarea produselor și prestarea serviciilor

În cadrul contractului care va fi atribuit se va implementa platforma integrată a portalului ANAF și a serviciilor electronice aferente, care va furniza digital fluxurile de lucru de bază din cadrul instituției și va asigura accesul online, pentru obținerea următoarelor obiective specifice proiectului cod SIPOCA/SMIS: 739/130101:

* OS1. Optimizarea și simplificarea serviciilor aferente obligațiilor fiscale și nefiscale și plății taxelor, oferite în cadrul Spațiului privat virtual (SPV) prin portalul ANAF.
* OS2. Îmbunătățirea abilităților și cunoștințelor personalului MF pentru înțelegerea abordării pe procese și implementarea măsurilor de simplificare implementate prin proiect, precum și pentru utilizarea sistemelor informatice dezvoltate prin proiect. Sunt avute în vedere formarea/instruirea, evaluarea/testarea și certificarea competențelor/cunoștințelor dobândite pentru 100 de persoane din cadrul grupului țintă, în ceea ce privește susținerea măsurilor implementate prin proiect

# Aspectele supuse consultării:

* obținerea de informații referitoare la valoarea estimată a achiziției (incluzând detalii referitoare la prețurile echipamentelor, licențelor, serviciilor de instruire, estimarea efortului mediu (exprimat în zile-om) pentru fiecare activitate propusă, alte costuri.

În acest sens se solicită oferte indicative de preț conform formularului atașat.

# Descrierea modalităţii de desfăşurare a consultării, respectiv modul în care se va realiza interacţiunea cu operatorii economici ce răspund la invitaţia autorităţii contractante:

Consultarea se va realiza **exclusiv prin mijloace electronice**, iar comunicările se vor realiza folosind datele de contact precizate la *punctul 2* din prezentul anunț.

Se pot organiza întâlniri ale reprezentanților beneficiarului cu participanții interesați. Interesul participanților de a stabili contacte cu beneficiarul, pentru lămurirea unor aspecte de natură tehnică, va fi exprimat prin mijloace electronice folosind exclusiv datele de contact precizate la *punctul 2* din prezentul anunț, urmând a fi stabilită de comun acord o dată pentru întâlnirile de consultare.

**IMPORTANT:** Orice sugestii/critici aduse caietului de sarcini **nu pot fi declarate confidențiale** de către participanții la consultarea de piață.

# Termenul până la care se transmit propunerile operatorilor economici interesați în cadrul procesului de consultare: 06.06.2022

# Termenul până la care se desfăşoară procesul de consultare: 13.06.2022

Cu deosebită consideraţie,

p.Director general,

Director general adjunct,

Simion ILIE

Șef serviciu,

Cristina DUMITRICĂ

Întocmit,

Carmen CÎMPEANU - Consilier achiziții publice superior

1. Orice referință la Legea nr. 98/2016 se va citi „Legea nr. 98/2016 privind achizițiile publice, cu modificările și completările ulterioare” [↑](#footnote-ref-1)
2. Orice referință la Norme se va citi „Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin HG nr. 395/2016, cu modificările și completările ulterioare” [↑](#footnote-ref-2)